Република Србија

Аутономна Покрајина Војводина

Општина Нови Кнежевац

Општинска управа општине Нови Кнежевац

ОДЕЉЕЊЕ ЗА БУЏЕТ,ФИНАНСИЈЕ

И ПРИВРЕДНЕ ДЕЛАТНОСТИ

Одсек за инспекцијске послове

Грађевинска инспекција

Дана: јануар 2022. године

НОВИ КНЕЖЕВАЦ

ИЗВЕШТАЈ О РАДУ ГРАЂЕВИНСКОГ ИНСПЕКТОРА ЗА 2021. ГОДИНУ

ГРАЂЕВИНСКИ ИНСПЕКТОР ОПШТИНСКЕ УПРАВЕ ОПШТИНЕ НОВИ КНЕЖЕВАЦ ПОДНОСИ ИЗВЕШТАЈ О РАДУ ЗА 2021. ГОДИНУ.

Грађевински инспектор у свом раду примењује:

* Закон о планирању и изградњи („Сл.гласник РС“ бр. 72/09, 81/09, 64/10-УС, 24/11, 121/12, 42/13-УС, 50/13, 98/13-УС, 132/14, 145/14, 83/18, 31/19, 37/19- и др.закон, 09/20).
* Закон о општем управном поступку („Сл.гласник РС“ бр. 18/16 и 95/18 – аутентично тумачење).
* Закон о инспекцијском надзору („Сл.гласник РС“ бр. 36/15, 44/18- др.закон и 95/18).
* Закон о озакоњењу објеката („Сл.гласник РС“ бр. 96/15, 83/18 и 81/20),

У извештајном периоду од стране Грађевинског инспектора обављени су послoви инспекцијског надзора у грађевинарству, по службеној дужности, по захтеву странака, обавештења путем обједињене процедуре и саветодавно уколико је утемељено у законима које грађевински инспектор користи из своје надлежности.

У току рада у протеклој години укупно је било 62 предмета разних случајева у коме је грађевински инспектор доносио решења, потврде, закљчке. Донето је 6 решења о уклањању бесправно изграђених објеката и озакоњено 34 објекта. Све наведено је решено у оквиру прописаних рокова решењима поступајућег органа.

У свим поступцима грађевински инспектор је поступао у складу са наведеним одредбама Закона које примењује у свом раду а таксативно наведеним у извештају.

Вршећи теренске редовне и ванредне потврђујуће или утврђујуће инспекцијске надзоре, грађевински инспектор је обављао контроле темеља и контроле завршетка објекта у конструктивном смислу у 100%-тном броју случајева. У ситуацијама у којима је, сходно чл. 181. Закона о планирању и изградњи , није било одступања у односу на грађевинску дозволу и приложену пројектно техничку документацију. Oбављајући контроле сходно примени Закона о планирању и изградњи, права и дужности грађевинског инспектора није било недостатака по обавезујћим надзираним субјектима те није ни било обавезе отклањања недостатака.

У свим предметним случајевима није поднета ни једна жалба тако да није било потребе достављања предмета на другостепено решавање, није било ни елемената за покретање прекршајних поступака, пријава за привредни преступ и кривичних пријава није било.

Приликом надзора над коришћењем објеката, грађевински инспектор је изрицао мере забране коришћењем истих, уколико је сходно чл.178. Закона о планирању и изградњи утврђено да се њиховим коришћењем доводе у опасност живот и здравље људи и угрожава безбедност околине. Сходно чл. 171. Закона о планирању и изградњи, након извршених надзора у смислу контроле уклањања објеката по захтеву странке и контроле постојања услова за брисање објеката, сачињавани су записници са адекватном фотодокументацијом са терена.

У свим побројаним ситуацијама сачињавани су записници о инспекцијском надзору, а у случајевима где су донета решења са налагањем мера за отклањање незаконитости и неправилности обављен је контролни инспекцијски преглед где је записнички констатовано.

У контексту канцеларског инспекцијског надзора вршена су прикупљања потребних података за предстојеће инспекцијске контроле,сачињаване контролне листе као репер у процени и анализи ризика, планирани су инспекцијски прегледи. У домену канцеларијског поступања грађевинске инспекције,сачињен је Предлог годишњег плана инспекцијског надзора за 2022. годину, који је и потврђен (дато је позитивно мишљење на исти) од стране Минстарства грађевинарства, саобраћаја и инфраструктуре.

У оквиру неуправних предмета, грађевински инспектор је сачињавао извештаје, информације и обавештења, по потреби у складу са приликама деловао саветодавно.

 Грађевински инспектор,

 Маст.инж.грађ. Сунчица Боршош